Kiko Casilla, traspassat al R. Madrid

17/07/2015

El RCD Espanyol i el club blanc arriben a un acord per a la venda del porter

El RCD Espanyol i el Reial Madrid han arribat a un acord en les últimes hores per tancar el traspàs de Kiko Casilla al conjunt blanc.

Casilla, que ha defensat la porteria blanc-i-blava de forma consecutiva en les últimes quatre temporades, va arribar al conjunt català en la campanya 2007/2008, en la qual ja va poder debutar aquest mateix any a Primera Divisió. Kiko, però, va ser posteriorment cedit al Cádiz i al Cartagena abans de tornar, per assentar-se, a la meta perica des de la temporada 2011/2012. Durant la seva etapa com a blanc-i-blava el porter d'Alcover ha disputat 126 partits oficials.